Nikolajus Paninas

Nikolajus Paninas (1872 m. sausio 8 d. – 1956 m. sausio 19 d.) – Rusijos imperijos dailiojo čiuožimo ir sportinio šaudymo sportininkas, olimpinis čempionas. Šešių Rusijos nacionalinių čempionatų nugalėtojas.

Biografija 
1901 m. Paninas pirmą kartą tapo Rusijos nacionaliniu čempionu. 1903 m. pasaulio čempionate iškovotas sidabras. 1904 m. pelnė pirmąjį Europos čempionatų medalį - bronzą vyrų vienetų varžybose.

Londone vykusiose ketvirtose moderniose 1908 m. vasaros olimpinėse žaidynėse rusas dalyvavo dailiojo čiuožimo varžybose. Vyrų vienetų varžybose Paninas pasitraukė iš kovos. Vyrų specialiųjų figūrų varžybose Paninas užėmė pirmą vietą ir tapo pirmuoju Rusijos imperijos olimpiniu čempionu.

1912 m. vasaros olimpinėse žaidynėse rusas dalyvavo sportinio šaudymo varžybose. Vyrų šaudyme pistoletu iš 50 m atstumo Paninas užėmė 8-ą vietą.

Šaltiniai

Nuorodos 
 TOK svetainėje

Rusijos olimpiečiai
Rusijos dailiojo čiuožimo sportininkai
Rusijos šauliai